ഫഹദ് തമിഴിൽ അരങ്ങേറ്റം കുറിക്കാനൊരുങ്ങുന്നു . തനി ഒരുവൻ എന്ന ഹിറ്റ് ചിത്രത്തിൻറെ സംവിധായകൻ മോഹൻരാജ് ഒരുക്കുന്ന ചിത്രത്തിലാണ് ഫഹദ് അഭിനയിക്കുന്നത് . അരവിന്ദ് സ്വാമിയുടെ സിദ്ധാർത്ഥ് അഭിമന്യുവിനേക്കാൾ സുന്ദരനും ശക്തനുമായ വില്ലൻ . മോഹൻരാജ പുതിയ ചിത്രം ഒരുക്കുന്പോൾ ഫഹദ് ആരാധകർ പ്രതീക്ഷിക്കുന്നത് അതാണ് . കഴിഞ്ഞ വർഷം തമിഴിൽ മികച്ച വിജയം നേടിയ ചിത്രങ്ങളിലൊന്നാണ് തനി ഒരുവൻ . മോഹൻരാജ തന്നെയാണ് തൻറെ പുതിയ ചിത്രത്തിൽ ഫഹദ് എത്തിയേക്കുന്ന സൂചന ട്വീറ്റ് ചെയ്തത് . ചിത്രത്തിൽ ശിവകാർത്തികേയനാണ് നായകൻ . നയൻതാരയാണ് നായിക . ചിത്രത്തിൻറെ കൂടുതൽ വിശദാംശങ്ങൾ പുറത്ത് വിട്ടിട്ടില്ല .